Document ID: 32007D0326

ΑΠΌΦΑΣΗ ΤΗΣ ΕΠΙΤΡΟΠΉΣ
της 27ης Απριλίου 2007
για την εκκαθάριση των λογαριασμών των οργανισμών πληρωμών της Ουγγαρίας και της Μάλτας όσον αφορά τις δαπάνες που χρηματοδοτούνται από το Ευρωπαϊκό Γεωργικό Ταμείο Προσανατολισμού και Εγγυήσεων (ΕΓΤΠΕ), τμήμα Εγγυήσεων, για το οικονομικό έτος 2005
[κοινοποιηθείσα υπό τον αριθμό Ε(2007) 1894]
(Τα κείμενα στην αγγλική και ουγγρική γλώσσα είναι τα μόνα αυθεντικά)
(2007/326/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1258/1999 του Συμβουλίου, της 17ης Μαΐου 1999, σχετικά με τη χρηματοδότηση της κοινής γεωργικής πολιτικής (1), και ιδίως το άρθρο 7 παράγραφος 3,
Μετά από διαβουλεύσεις με την επιτροπή του Ταμείου,
Εκτιμώντας τα ακόλουθα:
(1)
Με την απόφαση 2006/322/ΕΚ (2) της Επιτροπής εκκαθαρίστηκαν, για το οικονομικό έτος 2005, οι λογαριασμοί όλων των οργανισμών πληρωμών πλην εκείνων του γερμανικού οργανισμού πληρωμών «Bayern-Umwelt», του ιταλικού οργανισμού πληρωμών «AGEA», του λουξεμβουργιανού οργανισμού πληρωμών «Ministère de l’Agriculture», του ουγγρικού οργανισμού πληρωμών «ARDA», του πορτογαλικού οργανισμού πληρωμών «IFADAP» και του μαλτέζικου οργανισμού πληρωμών «MRAE».
(2)
Μετά από τις νέες πληροφορίες που διαβίβασαν η Ουγγαρία και η Μάλτα, και τη διενέργεια συμπληρωματικών ελέγχων, η Επιτροπή είναι πλέον σε θέση να λάβει απόφαση σχετικά με την πληρότητα, την ακρίβεια και την ειλικρίνεια των λογαριασμών που έχουν διαβιβασθεί από τον ουγγρικό οργανισμό πληρωμών «ARDA» και τον μαλτέζικο οργανισμό πληρωμών «MRAE».
(3)
Σύμφωνα με το δεύτερο εδάφιο του άρθρου 7 παράγραφος 3 του κανονισμού (ΕΚ) αριθ. 1258/1999 και το άρθρο 7 παράγραφος 1 του κανονισμού (ΕΚ) αριθ. 1663/95, η παρούσα απόφαση δεν προδικάζει μεταγενέστερες αποφάσεις της Επιτροπής με τις οποίες αποκλείονται από την κοινοτική χρηματοδότηση δαπάνες οι οποίες δεν πραγματοποιήθηκαν σύμφωνα με τους κοινοτικούς κανόνες,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Με την παρούσα απόφαση εκκαθαρίζονται οι λογαριασμοί του ουγγρικού οργανισμού πληρωμών «ARDA» και του μαλτέζικου οργανισμού πληρωμών «MRAE» όσον αφορά τις δαπάνες που χρηματοδοτήθηκαν από το Ευρωπαϊκό Γεωργικό Ταμείο Προσανατολισμού και Εγγυήσεων (ΕΓΤΠΕ), τμήμα Εγγυήσεων, για το οικονομικό έτος 2005.
Στο παράρτημα Ι καθορίζονται τα ποσά που πρέπει να ανακτηθούν από τα οικεία κράτη μέλη ή να καταβληθούν σε αυτά σύμφωνα με την παρούσα απόφαση.
Στα παραρτήματα ΙΙ και ΙΙΙ καθορίζονται τα ποσά που πρέπει να ανακτηθούν από τα οικεία κράτη μέλη ή να καταβληθούν σε αυτά σύμφωνα με την παρούσα απόφαση όσον αφορά μέτρα αγροτικής ανάπτυξης για την Ουγγαρία και τη Μάλτα.
Άρθρο 2
Η παρούσα απόφαση απευθύνεται στην Ουγγρική Δημοκρατία και στη Δημοκρατία της Μάλτας.
Βρυξέλλες, 27 Απριλίου 2007.

Labels: 4
18
15
19